**Ministru kabineta rīkojuma projekta**

**„Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”” (turpmāk – rīkojuma projekts) ir sagatavots, pamatojoties uz Ministru kabineta 2009.gada 1.septembra noteikumu Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” (turpmāk – noteikumi Nr.996) 13.punktu, kurā noteikts, ka tad, ja rezerves fondā ieskaitītā zemes vienība ir valstij vai pašvaldībai piederošā vai piekrītošā zeme un tā nepieciešama valsts vai pašvaldības funkciju īstenošanai, pašvaldības dome var pieņemt lēmumu par zemes piederību vai piekritību pašvaldībai un Ministru kabinets var izdot rīkojumu par zemes piederību vai piekritību valstij. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot likuma „Par zemes reformas pabeigšanu lauku apvidos” 18.panta otro daļu, tika izdots Ministru kabineta 2010.gada 31.maija rīkojums Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” (turpmāk – rīkojums Nr.297), kurā noteiktas valstij piekritīgās zemes vienības, norādot, kuras valsts institūcijas personā zeme ierakstāma zemesgrāmatā.  Ņemot vērā ierobežoto termiņu, kādā bija jāiesniedz informācija par valstij piederīgo zemi, kas nepieciešama ministrijām vai valsts institūcijām, kā arī to, ka zemes īpašumu tiesiskā sakārtošana līdz galam nav pabeigta un joprojām turpinās darbs valstij piederīgo vai piekritīgo zemju apzināšanā, ministrijas un citas valsts institūcijas visas nepieciešamās zemes vienības nevarēja iekļaut pamata rīkojumā.  Noteikumos Nr.996 noteikts, ka Ministru kabineta rīkojumu par zemes piederību vai piekritību valstij sagatavo Valsts zemes dienests un Ministru kabinetā to iesniedz tieslietu ministrs. Tomēr Valsts zemes dienests 2010.gada 5.novembra vēstulē Nr.2-02/2225 ir informējis, ka turpmāk neizdarīs grozījumus rīkojumā Nr.297. Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 10.punktu tiesību aktu projektu, kas paredz izdarīt grozījumu Ministru kabineta rīkojumā, ir tiesīga izstrādāt jebkura ministrija un attiecīgais ministrs tiesību aktu projektu ir tiesīgs iesniegt izskatīšanai Ministru kabinetā.  Rīkojuma projekts paredz papildināt rīkojuma Nr.297 8.pielikumu ar:   1. 1) 6368.punktu, ietverot zemes vienību ar kadastra apzīmējumu 7429 004 0176 1,7457, ha platībā Tomes pagastā Ķeguma novadā, kura nepieciešama Zemkopības ministrijai valsts funkciju nodrošināšanai.   Pēc Valsts zemes dienesta nekustamā īpašuma valsts kadastra informācijas sistēmas (turpmāk – VZD NĪVK IS) datiem, zemes vienība ar kadastra apzīmējumu 7429 004 0176 1,7457, ha platībā Tomes pagastā Ķeguma novadā ir iekļauta rezerves zemes fondā.  Uz zemes vienības ar kadastra apzīmējumu 7429 004 0176 atrodas Zemkopības ministrijas valdījumā esošā Rīgas hidroelektrostacijas ūdenskrātuves inženieraizsardzības būve – Tomes poldera aizsargdambis, ko uztur un ekspluatē VSIA „Zemkopības ministrijas nekustamie īpašumi” atbilstoši Meliorācijas likuma 19.pantam un 2010.gada 22.decembrī starp Zemkopības ministriju un VSIA „Zemkopības ministrijas nekustamie īpašumi” parakstītajam līgumam Nr.221210/c-135, kas paredz valsts meliorācijas sistēmu un ar tām saistīto zemju, kā arī hidrotehnisko posteņu nodošanu VSIA „Zemkopības ministrijas nekustamie īpašumi” .  Ministru kabineta 2008.gada 9.decembra rīkojums Nr.771 „Grozījumi Ministru kabineta 2008.gada 13.jūnija rīkojumā Nr.328 “Par valsts meliorācijas sistēmu un valsts nozīmes meliorācijas sistēmu nodošanu VSIA “Zemkopības ministrijas nekustamie īpašumi” valdījumā” noteica, ka valsts meliorācijas sistēmas, tostarp Rīgas hidroelektrostacijas ūdenskrātuves, inženieraizsardzības būve – sūkņu stacijas „Tome” ūdenskrātuves dambis – 0,7 km garumā, nododamas VSIA “Zemkopības ministrijas nekustamie īpašumi” valdījumā.  Zemes vienība ar kadastra apzīmējumu 7429 004 0176 1,7457 ha Tomes pagastā Ķeguma novadā ir nepieciešama VSIA „Zemkopības ministrijas nekustamie īpašumi” uz tās esošās meliorācijas sistēmas uzturēšanai un apsaimniekošanai, tāpēc zemes vienības izslēgšana no rezerves zemes fonda un tās pārņemšana Zemkopības ministrijas valdījumā un VSIA „Zemkopības ministrijas nekustamie īpašumi” Meliorācijas likumā tai noteikto funkciju nodrošināšanai, uzskatāma par lietderīgu.  Zemes vienība ar kadastra apzīmējumu 7429 004 0176 izveidota, to atdalot no zemes vienības ar kadastra apzīmējumu 7429 004 0129 (publiskais ūdens – Daugava), pamatojoties uz Ķeguma novada domes 2010.gada 18. augusta lēmumu Nr.18, 18.§ „Par nosaukuma un zemes lietošanas mērķa noteikšanu nekustamajam īpašumam „Tomes aizsargdambis”, jo tā ir sauszemes daļa, uz kuras atrodas inženiertehniska būve – dambis. Zemes vienības ar kadastra apzīmējumu 7429 004 0176 platība VZD NĪVK IS teksta datos precizēta atbilstoši kadastra kartei, pamatojoties uz 2012.gada 10.aprīļa Ministru kabineta noteikumu Nr.263 „Kadastra objekta reģistrācijas un kadastra datu aktualizācijas noteikumi” 132.2.apakšpunktu, tāpēc zemes vienības platība VZD NĪVK IS atšķiras no Ķeguma novada domes 2010.gada 18. augusta lēmumā Nr.18, 18.§ „Par nosaukuma un zemes lietošanas mērķa noteikšanu nekustamajam īpašumam „Tomes aizsargdambis” noteiktās platības – 0,8 ha.  Veicot zemes vienību kadastrālo uzmērīšanu, zemes vienības platība tiks precizēta.  Zemes vienība ar kadastra apzīmējumu 7429 004 0176 1,7457 ha platībā Tomes pagastā Ķeguma novadā ierakstāma zemesgrāmatā uz valsts vārda Zemkopības ministrijas personā.  VSIA „Zemkopības ministrijas nekustamie īpašumi” nodrošinās zemes vienības pārvaldīšanu, tostarp mērniecības izdevumu segšanu un nekustamā īpašuma ierakstīšanu zemesgrāmatā, par saviem līdzekļiem. Rīkojuma projekts paredz papildināt rīkojuma Nr.297 8.pielikumu ar 6368.punktu, iekļaujot zemes vienību ar kadastra apzīmējumu 7429 004 0176 1,7457 ha platībā Tomes pagastā Ķeguma novadā un vienlaikus to izslēdzot no rezerves zemes fonda;2) 6369.punktu, iekļaujot zemes vienību ar kadastra apzīmējumu 4250 003 0081 2,3200 ha platībā Dzērbenes pagastā Vecpiebalgas novadā, kura nepieciešama Zemkopības ministrijai valsts funkciju nodrošināšanai.Pēc VZD NĪVK IS datiem, zemes vienība ar kadastra apzīmējumu 4250 003 0081 2,3200 ha platībā, Dzērbenes pagastā Vecpiebalgas novadā ir iekļauta rezerves zemes fondā.Minētā zemes vienība ir ceļš, kas nodrošina AS „Latvijas valsts meži” mežsaimnieciskajos darbos iesaistītā transporta pārvietošanos un piekļuvi citiem AS „Latvijas valsts meži” pārvaldīšanā esošajiem meža masīviem. Saskaņā ar Meža likuma 4.panta otrās daļas noteikumiem valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību veic akciju sabiedrība "Latvijas valsts meži", kas nodibināta valsts meža īpašuma pārvaldīšanai un apsaimniekošanai.  Ievērojot ierobežoto termiņu, kādā bija jāsagatavo rīkojums Nr.297, VZD pieļāva kļūdu VZD NĪVK IS datos, zemes vienībai ar kadastra apzīmējumu 4250 003 0081 (ceļš „Kaupēni-Kaupēnu ezers” posms) reģistrējot piekritību Vecpiebalgas novada pašvaldībai.  Vecpiebalgas novada pašvaldība ar 2013.gada 27.novembra lēmumu Nr.11 (19.§) noteica, ka zemes vienība ar kadastra apzīmējumu 4250 003 0081 „Kaupēni-Kaupēnu ezers” Dzērbenes pagastā, Vecpiebalgas novadā, 2,3200 ha platībā nav nepieciešama pašvaldības funkciju veikšanai (1.punkts) un tā ieskaitāma rezerves zemes fondā (2.punkts). Zemes vienība ar kadastra apzīmējumu 4250 003 0081 Dzērbenes pagastā Vecpiebalgas novadā 2,3200 ha platībā ierakstāma zemesgrāmatā uz valsts vārda Zemkopības ministrijas personā. AS „Latvijas valsts meži” nodrošinās zemes vienības pārvaldīšanu, tostarp mērniecības izdevumu segšanu un nekustamā īpašuma ierakstīšanu zemesgrāmatā, par saviem līdzekļiem. Rīkojuma projekts paredz papildināt rīkojuma Nr.297 8.pielikumu ar 6369.punktu, iekļaujot zemes vienību ar kadastra apzīmējumu 4250 003 0081 Dzērbenes pagastā Vecpiebalgas novadā 2,3200 ha platībā un vienlaikus to izslēdzot no rezerves zemes fonda. Rīkojuma projekts paredz svītrot no rīkojuma Nr.297 8.pielikuma 5513.punktu, kurā minēta zemes vienība ar kadastra apzīmējumu 4250 007 0285 2,9000 ha platībā Vecpiebalgas novadā.  Vecpiebalgas novada pašvaldība konstatēja, ka Rīkojuma Nr.297 8.pielikuma 5513.punktā iekļautā zemes vienība ar kadastra apzīmējumu 4250 007 0285 2,9000 ha platībā Dzērbenes pagastā, Vecpiebalgas novadā ir norādīta kā piekritīga Zemkopības ministrijai.  Minētā zemes vienība ir pašvaldības autoceļš „Stacija–Brodi–Kaupēni”.  Saskaņā ar Vecpiebalgas novada pašvaldības 2013.gada 27.novembra lēmuma Nr.11 (20.§) 1.punktu noteikts, ka zemes vienība „Stacija–Brodi–Kaupēni”, ar kadastra apzīmējumu 4250 007 0285, 2,9000 ha kopplatībā nepieciešama pašvaldības funkcijas īstenošanai – koplietošanas ceļa uzturēšanai, jo nodrošina piekļuvi 20 pašvaldības teritorijā esošajiem īpašumiem.  Ievērojot ierobežoto termiņu, kādā bija jāsagatavo rīkojums Nr.297, bija pieļauta kļūda attiecībā uz minētās zemes vienības iekļaušanu 8.pielikumā. Zemes vienība ar kadastra apzīmējumu 4250 007 0285 2,9000 ha platībā piekrīt Vecpiebalgas novada pašvaldībai, nevis saglabājama valstij un ierakstāma zemesgrāmatā uz valsts vārda Zemkopības ministrijas personā, tāpēc no rīkojuma Nr.297 8.pielikuma jāsvītro 5513.punkts. |
| 3. | Projekta izstrādē iesaistītās institūcijas | Zemkopības ministrija un VSIA „Zemkopības ministrijas nekustamie īpašumi” un AS „Latvijas valsts meži” |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*III, IV un V sadaļa – projekts šo jomu neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

*VII sadaļa – projekts šo jomu neskar.*

Zemkopības ministrs J.Dūklavs

05.02.2014 10:07

Rita Punka

67027377, Rita.Punka@zm.gov.lv